**Studieplan**

**Tilleggsutdannelsen for veterinærer med
utenlandsk utdanning ved**

**NMBU – Veterinærhøgskolen**

**Studieplan fom 2024**

**Studieåret 25/26**

Tilleggsutdannelsen leder frem til norsk autorisasjon som veterinær for veterinærer med utenlandsk utdanning

Vedtatt SU-vet 24.02.2025

**Innhold**

Innhold

[Studieplan 3](#_Toc190695056)

[Studiets varighet, omfang og nivå 3](#_Toc190695057)

[Opptakskrav, rangering og opptakskvote 3](#_Toc190695058)

[Mål for studiet 3](#_Toc190695059)

[Yrkesmuligheter 3](#_Toc190695060)

[Akkreditering av EAEVE 4](#_Toc190695061)

[Kvalitetssikring 4](#_Toc190695062)

[Innpassing/fritak fra emner og eksamen 4](#_Toc190695063)

[Autorisasjon/studentlisens 4](#_Toc190695064)

[Obligatorisk undervisning og studiekrav 4](#_Toc190695065)

[Skikkethet 5](#_Toc190695066)

[Vilkår for å gå videre i studiet og tap av studieplass 5](#_Toc190695067)

[Progresjonsregler 6](#_Toc190695068)

[Permisjon og spesiell tilrettelegging av studiesituasjonen 6](#_Toc190695069)

[HMS, yrkesskade, vaksine og MRSA testing 6](#_Toc190695070)

[Emnebeskrivelser 7](#_Toc190695071)

#

# Studieplan

## Studiets varighet, omfang og nivå

Veterinærhøgskolen er del av Norges miljø- og biovitenskapelige universitet, som arbeider for å fremme et etisk forsvarlig dyrehold, sunne dyr samt hygienisk og kvalitativt gode næringsmidler for mennesker og dyr.

Tilleggsutdannelsen er et studium som leder frem til autorisasjon som veterinær i Norge for veterinærer med utenlandsk utdanning som ikke kvalifiserer til autorisasjon. Tidsperioden er 2 ½ år, 5 semester. Veterinærhøgskolen ligger i Ås. Studiet er totalt på 89 uker og gir 133,5 studiepoeng

## Opptakskrav, rangering og opptakskvote

SU-vet har vedtatt egne retningslinjer for dette. Se nettsider:

Søknadsfrist 1. mars. <https://www.nmbu.no/studier/tilleggsutdannelse-veterinaerer-fra-utlandet>

## Mål for studiet

**NMBU Veterinærhøgskolen skal utdanne veterinærer som:**

- Har gode grunnleggende kunnskaper og ferdigheter i veterinærmedisin slik at de kan arbeide for bedre dyrehelse, folkehelse og dyrevelferd.

-Forstår både betydningen av begrepene “en helse - en verden” og “dyrs egenverdi” og handler etisk i tråd med dette.

-Har bred forståelse for naturvitenskapelige problemstillinger og er i stand til å identifisere, formulere og løse komplekse problemstillinger innenfor veterinærmedisinske arbeidsfelt og forskning.

- Har evnen til å kommunisere på en forståelig, effektiv og respektfull måte med klienter, allmennheten, kolleger og ansvarlige myndigheter.

-Kjenner sin faglige begrensning og ivaretar den yrkesmessige forpliktelsen knyttet til videre utdannelse, opplæring og yrkesmessig utvikling gjennom hele livet.

## Yrkesmuligheter

Studiet kvalifiserer for et vidt spekter av jobber. De tradisjonelle veterinære yrkene har vært klinisk praksis på produksjonsdyr, hest og smådyr. En stor andel veterinærer arbeider i Mattilsynet med forvaltning innen mattrygghet, dyrehelse og fiskehelse. Andre arbeidsfelt er fiskehelse, forskning/undervisning, kjøttkontroll, forebyggende helsearbeid, legemiddelindustri, forsikringsbransjen, laboratorievirksomhet og organisasjoner som arbeider innen relevante områder.

## Akkreditering av EAEVE

Veterinærstudiet er akkreditert av EAEVE. Dette sikrer at studiet ved Veterinærhøgskolen tilfredsstiller minimumskravene til EU direktivet. Les mer: <https://www.eaeve.org/>

## Kvalitetssikring

NMBU har i henhold til lov om universiteter og høgskoler et kvalitetssikringssystem som skal sikre og utvikle studiekvaliteten. Studentene deltar i dette blant annet gjennom etablert studentevalueringssystem og deltakelse i råd og utvalg.

## Innpassing/fritak fra emner og eksamen

Tidligere avlagte studiepoeng innen emner som anses som faglig jevngod med emner som inngår i studieplanen på veterinærstudiet kan innpasses. Det gis bare fritak for hele emner/eksamen og hvor omfang (studiepoeng) og læringsutbytte er jevngodt.

## Autorisasjon/studentlisens

For å arbeide som veterinær i Norge må man ha autorisasjon. Det er Mattilsynet som er autorisasjonsmyndighet. På slutten av veterinærstudiet er det mulighet for å søke Mattilsynet om midlertidig studentlisens som veterinær.

## Obligatorisk undervisning og studiekrav

Tilleggsutdannelsen krever fysisk tilstedeværelse. I siste semester er det innlagt endel selvstudium i forbindelse med eksamenslesing og krever ikke like mye fysisk tilstedeværelse.

På grunn av at veterinærstudiet er et profesjonsstudium og at det er viktig å sikre at alle studenter innehar tilstrekkelig kunnskaper, ferdigheter og generell kompetanse også i praktiske/anvendte situasjoner er det mye obligatorisk tilstedeværelse som krever aktiv deltakelse. Dette inkluderer vakter og reising/utplassering gjennom døgnet og studiekrav i form av oppgaver og studentarbeider. Tilleggsstudenter skal reise på fiskeutplassering allerede tidlig høst i 7. semester. Det er også utplasseringsopphold i Sandnes i løpet av studiet. Reise og opphold blir dekket av skolen.

Hvilke krav de ulike emner stiller er beskrevet i emnebeskrivelsen med nærmere regler for erstatning ved for mye fravær, rett til å gå opp til eksamen og konsekvenser av fraværet. Ved gyldig fravær, sendes sykemelding/annen bekreftelse til studieavdelingen. Studenten plikter selv å sørge for at nødvendige studiekrav/obligatorisk undervisning blir godkjent, og studenten kontakter selv ansvarlig nevnt i emnebeskrivelsen.

Det stilles krav om godkjent loggbok og klinikkrotasjoner må bestås etter gjeldende regler.

## Skikkethet

Veterinærstudiet er fra høsten 2024 innlemmet i forskrift om skikkethetsvurdering. Det betyr at du må være skikket som veterinær for å kunne gjennomføre hele studiet. [**https://lovdata.no/dokument/SF/forskrift/2006-06-30-859**](https://lovdata.no/dokument/SF/forskrift/2006-06-30-859)

## Vilkår for å gå videre i studiet og tap av studieplass

I henhold til [Forskrift om studier ved Norges miljø- og biovitenskapelige universitet](https://lovdata.no/dokument/SF/forskrift/2023-03-09-322)

kan krav til studiepoengproduksjon for å fortsette videre på studiet gis i studieplanen. Studiepoengproduksjon er dokumentasjon på at læringsutbyttet er nådd i gjeldende emne. Studiepoeng genereres når alle studiekrav/obligatorisk undervisning er godkjent og eksamen er bestått. Emnene bygger på hverandre. For å kunne fremstille seg til eksamen i et emne, må studenten ha bestått de emner som ifølge studieplanen skal ha blitt avlagt tidligere i studiet. Dette regnes slik at studenten får tillatelse til å gjøre ferdig studieåret og kontinuere fagene i kontinuasjonsperioden i august. Etter denne perioden må studenten oppfylle de faglige krav dokumentert gjennom studiepoeng for å gå videre. Manglende studiepoengproduksjon som overskrider kravene medfører at man ikke får gå videre i studiet og derved i praksis nedsettelse til kullet under. I forskriften er det satt en øvre grense på 8 år for å studere veterinærmedisin. Dersom manglende studiepoengproduksjon medfører at studenten i løpet av studietiden kommer til å overskride 8 år som aktiv student, kan dette resultere i tap av studieplass før 8 år er gått. Siden tilleggsutdannelsen kun er 2 ½ år må studenten bli ferdig innen 4 år. Videre er det 3 eksamensforsøk per eksamen. Dersom studenten oppnår «ikke bestått» i samme emnet på tre tellende forsøk, mistes retten til å studere veterinærmedisin.

Dersom en student lar være å møte til eksamener, obligatorisk undervisning, unnlater å ha kontakt med veileder og ikke besvarer henvendelser fra Seksjon for studie- og forskning (studieavdelingen)/emneansvarlig i en periode på 3 måneder regnes studenten å ha avbrutt studiet og mister retten til å studere.

Ytterligere regler for tap av studieplass står i [Forskrift om studier ved Norges miljø- og biovitenskapelige universitet](https://lovdata.no/dokument/SF/forskrift/2023-03-09-322) Det er studentens ansvar å sette seg godt inn i gjeldende regelverk.

Dekan eller den det delegeres til gis fullmakt til å fravike faglige krav i form av studiepoengproduksjon dersom særlige forhold foreligger og studenten har søkt dispensasjon i henhold til fastsatt frist.

##

## Progresjonsregler

**Etter gjennomført studieår:**

For å gå videre etter kontinuasjonsperioden i august må studenten dokumentere faglig læringsutbytte for avlagt 54 studiepoeng i emner tilhørende 1. studieår og 60 studiepoeng i 2. studieår i tillegg til eventuelle tidligere dispensasjoner.

Dersom studenten søker dispensasjon innen fastsatt frist kan de faglige krav avvikes dersom:

Ved behandling av søknaden om å fortsette på gjeldende kull, samtidig som tidligere eksamen(er) og/eller studiekrav/obligatorisk undervisning må gjennomføres parallelt med kommende emner, vurderes søknaden etter en samlet vurdering av følgende kulepunkter:

* Det må være mulig å oppnå et tilfredsstillende læringsutbytte for gjeldende emne som ikke har generert studiepoeng
* Det må i mindre grad gå utover innlæring og obligatorisk aktiviteter i kommende emner.
* Kravet fravikes ikke dersom dokumenterte kunnskaper i emnet er en viktig forutsetning for kommende emner.

Det er kun i særlige tilfeller kravene fravikes og de faglige krav er overordnet i vurderingen.

Studenten må sende begrunnet søknad og redegjøre for hvorfor de faglige krav (studiepoengproduksjon) skal fravikes innen fristen.

## Permisjon og spesiell tilrettelegging av studiesituasjonen

Regler for dette er gitt i forskriften. Innvilget permisjoner etter søknad kommer i tillegg til øvre grense på 8 år (4 år). Innvilget spesiell tilrettelegging av studiesituasjonen etter søknad vil også kunne gi rett til forlenget studietid.

Dersom studenten har behov for permisjoner/tilrettelegging av helseårsaker eller annet må dette dokumenteres av sakkyndig og søknad sendes elektronisk. Slik tilrettelegging må ikke gå ut over faglige krav og være praktisk mulig for Veterinærhøgskolen. Jobb og annen utdanning gir ikke rett til permisjon eller tilrettelegging på veterinærstudiet.

## HMS, yrkesskade, vaksine og MRSA testing

Tilleggsstudenter som kommer innunder folketrygdens bestemmelser er dekket gjennom yrkesskade og HMS regler i arbeidsmiljøloven. <https://www.nav.no/no/person/flere-tema/arbeid-og-opphold-i-norge/relatert-informasjon/medlemskap-i-folketrygden#chapter-1>

Studenter oppfordres også til å tegne egen ulykkesforsikring.

Tilleggsstudenter må være vaksinert mot stivkrampe og revaksineres hvert 10. år. Det arrangeres vaksinedag med gratis vaksine hver høst og det er studentens ansvar å være tilstrekkelig vaksinert.

Folkehelseinstituttet anbefaler veterinærer i Norge som har risiko for å komme i kontakt med hunder fra rabiesinfiserte områder om å vaksinere seg. På grunn av sikkerhetstiltak på klinikkene på Veterinærhøyskolen ansees det ikke som nødvendig her.

Studentene plikter å sette deg inn i MRSA retningslinjer. Studenter som har oppholdt seg i utlandet bør være spesielt oppmerksom på krav om MRSA testing før man får adgang til klinikker og produksjonsdyrbesetninger på studiet: <https://nmbu.instructure.com/courses/26/pages/felles-informasjon-og-studiedokumenter?module_item_id=375>

Det er også karantene etter utenlandsopphold på inntil 72 timer for å komme inn i produksjonsdyrbesetninger. Kontakt emneansvarlig om du har spørsmål til dette.

Gravide må ta særlige forholdsregler ved håndtering av visse agens, kjemikalier eller dyr som mistenkes for å lide av en zoonose. Gravide oppfordres til å informere emneansvarlig ved oppstart i emner som kan medføre en risiko. Gravide studenter skal ikke ta røntgenbilder eller håndtere gassanestesi. For ytterligere informasjon se: <https://cp.compendia.no/nmbu/hms-handbok/110084>

Studentene skal følge undervisers anvisninger mht HMS. For fullstendig oversikt over HMS systemet NMBU se: <https://www.nmbu.no/om/beredskap-hms>

# Emnebeskrivelser

For å lese om innhold i de enkelte emner søker du på denne siden ved bruk av oppgitt nummer angitt i venstrerubrikk i oversikten under: <https://www.nmbu.no/emnesok>

Alle disse emnene er forbeholdt studenter som er tatt opp på veterinær eller tilleggsutdannelsen på NMBU.

Emnebeskrivelser for 9. og 10. semester kunngjøres sommeren 2025 og gjelder studieåret høst25 og vår26. Da studiet ikke er ferdig planlagt kan det komme endringer.

**Første studieår: 1. semester (7. semester)**

|  |  |  |  |
| --- | --- | --- | --- |
| Emne: Navn og kode norsk | Engelsk navn | Antall uker | Studiepoeng |
| Vet361 Systemiske og alvorlige smittsomme sykdommer  | Systemic and serious infectious diseases | 5 | 7,5 |
| Vet362 Besetningsmedisin og ernæring | Herd health and nutrition | 10  | 15 |
| Vet363 Vilt og Eksotiske dyr  | Wildlife and Exotic Pet Medicine | 1,5 uke | 2,0 |
| Vet353 Dyrevelferd Vet353-4 (forsøksdyr) | Animal Welfare- Laboratory Animal Science | 0,5 uke (+ 0,5 uke i 8. semester) | 1,0 (1,5 totalt i 8. semester) |
| SUM |  | 17 | 25,5 |

**Første studieår: 2. semester (8. semester)**

|  |  |  |  |
| --- | --- | --- | --- |
| Emne: Navn og kode norsk | Engelsk navn | Antall uker | Studiepoeng |
| Vet364 Mattrygghet+ca 3 dager om kjøttkontroll fra profesjonslære 6. semester | Food Safety | 7 | 10,5 |
| Vet365 Innledende klinikk og diagnostikk forts. | Introduction to diagnostic work | 7 | 10,5 |
| Vet352-5 Profesjonslære - klinisk kommunikasjon | Professional studies - Clinical Communication | 0,5 uke | 1,0 |
| Vet353-4 Dyrevelferd – forsøksdyrlære forts. | Animal Welfare - Laboratory Animal Science | 0,5 uke | 0,5 |
| TILLML06 Legemiddellovgivning 2 uker selvstudium og muntlig eksamen: bestått/ikke bestått  | Legislation about medicinal products | 2 | 3 |
| TILLprod24Fødselshjelpkurs |  | 1 uker | 1,5 |
| SUM |  | 18 | 27 |

**Andre studieår: 3. og 4. semester (9. og 10 semester)**

|  |  |  |  |
| --- | --- | --- | --- |
| Emne: Navn og kode norsk | Engelsk navn | Antall uker | Studiepoeng |
| Vet366A Smådyrmedisin 1 | Small Animal Medicine 1 | 14 (1 leseuke) | 21 |
| Vet367A Hestemedisin 1 | Equine Medicine 1 | 6 (1 leseuke) | 9 |
| Vet368A Produksjonsdyrmedisin og akvamedisin | Production Animal Medicine and Aquatic Medicine | 15 (1 leseuke) | 22,5  |
| Vet369A Patologi 1 | Pathology 1 | 4 (1 leseuke) | 6 |
| Sum: Kliniske emner |  | 39 | 58,5 |
| Profesjonslære-kjøttkontroll |  | 1 | 1,5 |
| SUM |  | 40 | 60 |

**Tredje studieår: 5. semester (11. semester)**

|  |  |  |
| --- | --- | --- |
| Emner: | Antall uker | studiepoeng |
| Selvstudium og eksamen | 10 | 15 |
| Profesjonslære off.vet.med | 4 | 6 |
| SUM  | 14 | 21 |